Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: azok az alap- vagy mesterfokozatot adó szakok, illetve a felsőoktatásról szóló 1993. évi LXXX. törvény szerinti
Paragraph Index: 2096

8. A mesterfokozat és a szakképzettség szempontjából meghatározó ismeretkörök: 8.1. Az alapképzésben megszerzett ismereteket tovább bővítő, mesterfokozathoz szükséges alapozó ismeretkörök: 10- 15 kredit társadalomtudományi ismeretek: stratégiai menedzsment; jogtudományi ismeretek: polgári és társasági jog, valamint alapjogok védelme a hazai és a nemzetközi jogban; kiegészítő szakmai ismeretek: minőségmenedzsment. 8.2. A szakmai törzsanyag kötelező ismeretkörei: 30-45 kredit eljárás nemzetközi bíróságok előtt, munkaügyi és szociális igazgatási informatika, alkalmazott eljárásjog, alkalmazott szociális szakigazgatás, az EU szociális dimenziója, alkalmazott munkaügyi szakigazgatás, migráció, a munkanélküliség kezelésének hazai gyakorlata, munkaegészségügy, munkabiztonság, pénzügyi és adójogi ismeretek a gyakorlatban, kontrolling, emberi erőforrás gazdálkodás, egyenlő bánásmód. 8.3. A szakmai törzsanyag kötelezően választható ismeretkörei: 60-75 kredit: differenciált szakmai ismeretek: 40-55 kredit munkaügyi kapcsolatok szakirányon: költségvetési intézmények munkaügyi kapcsolatai, a participáció nemzetközi és hazai gyakorlata, kollektív alku, kollektív szerződés nemzetközi és hazai gyakorlata, szociális párbeszéd gyakorlati vonatkozásai Magyarországon és az EU-ban, magyar, európai és nemzetközi munkajog, a munkaügyi viták rendezésének hazai és nemzetközi szabályozása, nyomásgyakorló eszközök hazai és nemzetközi szabályozása, munkaügyi ellenőrzés, atipikus foglalkoztatás, tárgyalástechnikák gyakorlata, az állam és a szociális partnerek együttműködésének gyakorlati vonatkozásai, szakmai gyakorlat; társadalombiztosítási igazgatási szakirányon: egészségbiztosítás, rehabilitációval kapcsolatos biztosítási ismeretek, társadalombiztosítási nyugdíj, kötelező magánnyugdíj-pénztárak, családtámogatás, nem járulék alapú ellátások, szociális biztonsági rendszerek koordinációja az EU-ban, kiegészítő magánbiztosítás, alkalmazott munkajog, tartós ápolás hazai és nemzetközi kérdései, nyitott koordináció, szakmai gyakorlat; diplomamunka: 15 kredit.

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes